CELEX: 32017R1961
Language: lt
Date: 2017-08-02 00:00:00
Title: 2017 m. rugpjūčio 2 d. Komisijos deleguotasis reglamentas (ES) 2017/1961, kuriuo dėl tam tikrų vynininkystės metodų iš dalies keičiamas Reglamentas (EB) Nr. 606/2009

28.10.2017   
            
            
               LT
            
            
               Europos Sąjungos oficialusis leidinys
            
            
               L 279/25
            
         KOMISIJOS DELEGUOTASIS REGLAMENTAS (ES) 2017/1961
   2017 m. rugpjūčio 2 d.
   kuriuo dėl tam tikrų vynininkystės metodų iš dalies keičiamas Reglamentas (EB) Nr. 606/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 75 straipsnio 2 dalį ir 3 dalies g punktą,
   kadangi:
   
               (1)
            
            
               pagal Komisijos reglamento (EB) Nr. 606/2009 (2) 3 straipsnį leidžiami vynininkystės metodai nustatyti to reglamento I A priede. Tarptautinė vynuogių ir vyno organizacija (OIV) priėmė 12 vynininkystės rezoliucijų, kurios įtrauktos į 2016 m. spalio 7 d. Tarybos sprendimą, įskaitant du naujus vynininkystės metodus, susijusius su filtravimo plokščių, kuriose yra Y tipo ceolitų-fožazito, naudojimu haloanizolams adsorbuoti ir su vyno apdorojimu kalio poliaspartatu. Siekiant atsižvelgti į technikos pažangą ir Sąjungos gamintojams suteikti tokias pat galimybes, kaip tos, kuriomis naudojasi trečiųjų šalių gamintojai, Sąjungoje reikėtų leisti taikyti tuos naujus vynininkystės metodus laikantis OIV nustatytų taikymo sąlygų;
            
         
               (2)
            
            
               remiantis Reglamento (ES) Nr. 1308/2013 80 straipsnio 3 dalies b punktu, Komisija, leisdama naudoti vynininkystės metodus, turi atsižvelgti į žmonių sveikatos apsaugos aspektus. Maisto priedų naudojimas turi atitikti Europos Parlamento ir Tarybos reglamento (EB) Nr. 1333/2008 (3) reikalavimus. Kalio poliaspartatas į Reglamento (EB) Nr. 1333/2008 II priede pateiktą Sąjungos maisto priedų, leidžiamų naudoti maisto produktuose, sąrašą nebuvo įtrauktas. Tačiau neseniai Komisijos reglamentu (ES) 2017/1399 (4) Reglamento (EB) Nr. 1333/2008 II priedas iš dalies pakeistas įtraukiant šią medžiagą į Sąjungos maisto priedų sąrašą. Todėl dabar Sąjungoje galima leisti apdoroti vyną kalio poliaspartatu;
            
         
               (3)
            
            
               todėl Reglamentas (EB) Nr. 606/2009 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 606/2009 I A priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugpjūčio 2 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
   
      (2)  2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).
   
      (3)  2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (OL L 354, 2008 12 31, p. 16).
   
      (4)  2017 m. liepos 28 d. Komisijos reglamentas (ES) 2017/1399, kuriuo dėl kalio poliaspartato iš dalies keičiamas Europos Parlamento ir Tarybos reglamento (EB) Nr. 1333/2008 II priedas ir Komisijos reglamento (ES) Nr. 231/2012 priedas (OL L 199, 2017 7 29, p. 8).
   
      PRIEDAS
      Reglamento (EB) Nr. 606/2009 I A priedas iš dalies keičiamas taip:
      
                  1)
               
               
                  lentelėje įrašomos šios 57 ir 58 eilutės:
                  
                              1
                           
                           
                              2
                           
                           
                              3
                           
                        
                              Vynininkystės metodas
                           
                           
                              Naudojimo sąlygos
                           
                           
                              Naudojimo apribojimai
                           
                        
                              „57
                           
                           
                              Filtravimo plokščių, kuriose yra Y tipo ceolitų-fožazito, naudojimas haloanizolams adsorbuoti
                           
                           
                              Laikantis 23 priedėlyje nustatytų sąlygų
                           
                           
                               
                           
                        
                              58
                           
                           
                              Apdorojimas kalio poliaspartatu pridedant jo į vyną
                           
                           
                              Laikantis 24 priedėlyje nustatytų sąlygų
                           
                           
                              Ne daugiau kaip 10 g/hl“
                           
                        
            
                  2)
               
               
                  pridedami šie 23 ir 24 priedėliai:„
                     23 priedėlis
                     
                        Filtravimo plokščių, kuriose yra Y tipo ceolitų-fožazito, naudojimo reikalavimai
                     
                     Filtravimo plokštės, kuriose yra Y tipo ceolitų-fožazito, filtravimo procese naudojamos siekiant sumažinti vynui nemalonų skonį suteikiančių haloanizolų koncentraciją taip, kad jų liktų mažiau, nei galima pajusti.
                     
                        Nurodymai:
                     
                     
                                 a)
                              
                              
                                 apdorojamas nuskaidrintas vynas;
                              
                           
                                 b)
                              
                              
                                 prieš filtravimą filtravimo plokštės išvalomos ir dezinfekuojamos;
                              
                           
                                 c)
                              
                              
                                 Y tipo ceolitai-fožazitas naudojami laikantis Tarptautinio vynininkystės kodekso.
                              
                           
                  
                     24 priedėlis
                     
                        Apdorojimo kalio poliaspartatu pridedant jo į vyną reikalavimai
                     
                     Kalio poliaspartato į vyną dedama tam, kad būtų geriau stabilizuojama vyno rūgštis.
                     
                        Nurodymai:
                     
                     
                                 a)
                              
                              
                                 optimali vynui stabilizuoti naudojama kalio poliaspartato dozė negali viršyti 10 g/hl, net jei to vyno rūgšties nestabilumo laipsnis yra didelis. Naudojant didesnę dozę kalio poliaspartato (KPA) stabilizavimo efektyvumas nepadidėja, o kai kuriais atvejais vynas gali ir susidrumsti;
                              
                           
                                 b)
                              
                              
                                 raudonąjį vyną, kurio koloidinis stabilumas labai menkas, prieš tai rekomenduojama apdoroti bentonitu;
                              
                           
                                 c)
                              
                              
                                 kalio poliaspartatas naudojamas laikantis Tarptautinio vynininkystės kodekso.
                              
                           “